**UDRUŽENJE VLASNIKA LOKALA ‚‚TPC KALČA‚‚ NIŠ**

**Ul. Obrenovićeva br 46, 18112 Niš**

**MB : 17684966 PIB: 104989346 , Tekući račun 310–0000000170608-64 NLB Banka**

**O B A V E Š T E N J E**

**POVODOM DOPISA O TAKOZVANOJ SKUPŠTINI ZAKAZANOJ ZA 19.06.2017.**

**Poštovani Vlasnici Lokala u Kalči,**

**U poslednjih nekoliko dana zatrpani ste dopisima nekakvog FANTOMSKOG Nestranačkog organizacionog odbora, koji vas poziva da 19.06.2017. prisustvujete nečemu što oni nazivaju Skupština svih vlasnika lokala u Kalči, pa smo smatrali da je naša dužnost da ukažemo na brojne neistine i krivotvorenja kojim ovaj pamflet obiluje.**

**Kao prvo, Novi Zakon ne stupa na snagu od Juna meseca, kako tvrde fantomi – predlagači , već je stupio na snagu 31.12.2016., dakle već je 6 meseci u funkciji i pravno deluje. Primenjujući odredbe ovog Zakona, u Kalči je već konstituisana Skupština koja je održana 17.01.2017 godine i registrovana u nadležnom registru u skladu sa članom 15. Stav 1. Tačke 4. Zakona o stanovanju i održavanju zgrada i pa je sazivanje neke nove skupštine pored postojeće i važeće Skupštine već samo po sebi nelogičan i promašen potez, ali šta drugo i očekivati od onih koji nisu shvatili da Zakon o čijem donošenju oni pričaju važi već 6 meseci.**

**Još jedna lažna i neosnovana teza se istura u ovom pamfletu , a to je da je od odredjene firme već dobijena ponuda o održavanju objekta po ceni 15 dinara po kvadratu. I opet je to naravno još jedna manipulacija , jer su usput ZABORAVILI da vam kažu da u tih 15 dinara ne ulaze najznačajniji troškovi, a to su: zajednička struja, troškovi obezbedjenja, investiciono održavanje u ulaganja kao što revitalizacija lifta i pokretnih stepenica, ugradnja LED osvetljenja po čitavom objektu i mnogo drugog. Takodje, troškovi održavanja u postojećoj ceni /50 dinara plus PDV/, iznose manje od 4 /četiri/ dinara, za šta postoje dokazi u smislu realne kalkulacije troškova. Ovo je pre svega pokušaj da se ismeju i izvrgnu ruglu svi koji redovno izmiruju svoje obaveze i omogućavaju da Kalča živi i funkcioniše i pored njih, koji je sabotiraju iz dana u dan.**

**Šta bi , dakle, bio pravi motiv ovih FANTOMA? To je u svakom slučaju okolnost da se protiv njih vode sudski postupci za naplatu neplaćenih računa za Kalču, i da je samo pitanje vremena kada će ih izgubiti i morati da plate ono što duguju sa ogromnim kamatama i sudskim troškovima pošto su prve pravosnažne presude već donete u našu korist. To je takodje i odgovornost koju snose pred desetinama ljudi koje su nagovorili da ne plaćaju, koji su sporove pred Sudovima već izgubili pa su morali da plate ali i do 5 puta veće iznose od prvobitnog duga, i pred kojima će morati da polože račune za ove tri godine neuspešnih pokušaja da se uruši Kalča i vrati na stanje iz zime 2014. godine.**

**I kao poslednje, ali ne najmane važno, želimo da se zahvalimo svim vlasnicima lokala u TPC Kalča koji dele naše ideje da ovo mesto ima bolju budućnost i istrajavaju u svim naporima da se do toga i dodje.**

**Sve informacije o našem objektu,kao i detaljne izveštaje o svakom potrošenom dinaru koje smo platili za odražavanje objekta možete pronaći na našem sajtu** [**www.kalca.na.rs**](http://www.kalca.na.rs) **.**

**S poštovanjem,**

**UPRAVNI ODBOR UDRUŽENJA VLASNIKA LOKALA TPC KALČA**

**Saša Stanković**

**Menadžer**